**Жеңіс күніне арналған** **«Жақындарыма хат»**

**республикалық интернет-байқауды қашықтықтан өткізу ережелері**

**1. Жалпы ережелер**

1. Жалпы орта, қосымша, техникалық және кәсіптік білім беру ұйымдарының білім алушылары арасында қашықтықтан өткізілетін Жеңіс күніне арналған **«**Жақындарыма хат**»** республикалық интернет-байқаудың (бұдан әрі - Байқау) ережелері оның мақсатын, міндеттерін және тәртібін анықтайды.

2. Мақсаты: білім алушыларға патриоттық тәрбие беру бойынша жұмыстарды жандандыру және шығармашылық қабілеттеріне ықпал ету.

Міндеттері:

1) өз елінің тарихына деген жастардың қызығушылықтарын өзектентіру;

2) ұлттық мақтаныш және абырой сезімін, жоғары патриоттық сананы қалыптастыру;

3) жоғары буынның мұрасын сақтау;

4) қатысушылардың шығармашылық қабілеттерін іске асыруға және азаматтық көзқарастарын білдіруге мүмкіндік беру.

3. Байқауды Қазақстан Республикасы Білім және ғылым министрлігінің «Республикалық қосымша білім беру оқу-әдістемелік орталығы» РМҚК өткізеді.

4. Байқаудың ұйымдастырушылары әділ қазылар алқасы мен ұйымдастыру комитетінің құрамын қалыптастырады.

**2. Байқауды өткізу мерзімі және тәртібі**

5. Байқау жұмыстары электронды түрде **2018 жылғы 6 наурыз бен 21 сәуірге дейін** **info.do@list.ru**электронды поштаcына қабылданады.

**2017 жылғы 21 сәуірден** кейін түскен, сондай-ақ талаптарға сәйкес келмейтін байқау материалдары қарастырылмайды.

Байқаудың қорытындысы, жеңімпаздардың дипломдары, қатысушылардың сертификаттары, жеңімпаз балалардың жетекшілеріне алғыс хаттар **2017 жылғы 2 мамырда** [**www.ziyatker.org**](http://www.ziyatker.org) сайтында орналастырылады.

6. Байқауға ұсынылған жұмыстар қайтарылмайды. Байқауды ұйымдастырушылар авторға сілтеме жасай отырып, байқау материалдарын БАҚ құралдарына жариялауға құқылы. Қатысушыларға сараптамалық қорытынды мен пікірлер берілмейді.

7. Байқауға қатысу үшін әр жұмысқа **1500 (бір мың бес жүз) теңге** төлемақы төленеді.

Төлемақы барлық банк немесе Қазпошта бөлімшелерінде келесі реквизиттер арқылы жүргізіледі:

Алушы: «Республикалық қосымша білім беру оқу-әдістемелік орталығы» РМҚК (резидент-19).

БанкЦентрКредит АҚ

Иик KZ918560000005068448

БИК KCJBKZКX

БИН 990140004733

Кбе 16.

КНП – 859.

Төлемақының мақсаты: **«**Жақындарыма хат**»** байқауы. Байқауға қатысушының (жіберуші) фамилиясын міндетті түрде көрсету қажет.

8. Байқауға қатысу үшін **info.do@list.ru**электронды поштасына келесі құжаттар жіберілуі тиіс:

1. қосымшаға сәйкес толтырылған өтінім;
2. сканерден өткізген төлемақы құжаты немесе төлем тапсырмасы;
3. электронды түрдегі байқау жұмысы.

1. **Байқауға қатысушылар және қойылатын талаптар**

9. Байқауға жалпы орта, қосымша, техникалық және кәсіптік білім беру ұйымдарының 11-20 жас аралығындағы білім алушылары қатысады.

Байқау келесі жас санаттары бойынша өткізіледі:

I топ – 7-10 жастағы білім алушылар;

II топ – 11-14 жастағы білім алушылар;

III топ – 15-17 жастағы білім алушылар;

IV топ – колледж студенттері.

10. Байқау келесі номинациялар бойынша өткізіледі:

1. Эссе (II, III, IV жас ерекшелігі топтары);

2. Презентация (II, III, IV жас ерекшелігі топтары);

3. Өзі жазған авторлық өлеңдер (II, III, IV жас ерекшелігі топтары);

4. Сурет (барлық жас ерекшелігі топтары).

11. Байқау жұмыстары келесі талаптарға сәйкес қабылданады:

**1. «Эссе» номинациясы**.

Көлемі: 1 беттен артық емес *(А4 форматы, Times New Roman қаріпі, 14 кеглі, арақашықтығы бір, барлық жолағы - 2 см).*

**Байқау жұмыстарын бағалау өлшемдері:**

байқаудың тақырыбына және номинациясына сәйкестігі;

тақырыпқа сәйкес теориялық және деректі материалдардың болуы;

тақырыптың қисындылығы мен толық ашылуы;

авторлық мәтіннің мазмұндау жүйелілігі және хат жазу мәдениеті.

**2. «Презентация» номинациясы**.

Слайдты ресімдеуге талаптар.

Слайд стилі (бірыңғай стильмен ресімдеу).

Көлемі: 15 беттен артық емес. Түстерді пайдалану (бір слайдта 3 түстен артық түс қолданылмауға кеңес беріледі: бірі фонға, бірі – тақырып үшін, бірі – мәтінді жазу үшін).

Анимациялық эффектілер (слайдта ақпарат беру үшін мейлінше компьютерлік анимациялық мүмкіндіктерді пайдалануға кеңес беріледі).

Мәліметті беру:

Қысқа сөздер мен сөйлемдерді қолданыңыз.

Қаріп (тақырып үшін -24 тен кем емес, ақпарат үшін -18 ден кем емес).

Байқау жұмыстарын бағалау өлшемдері:

тақырыпқа және номинациясына сәйкестігі;

мазмұндылығы және ерекшелігі;

сауаттылығы.

**3. «Өзі жазған авторлық өлеңдер» номинациясы**.

*А4 форматы, Times New Roman қаріпі, 14 кеглі, арақашықтығы бір, барлық жолағы - 2 см.*

**Байқау жұмыстарын бағалау өлшемдері:**

байқаудың тақырыбына және номинациясына сәйкестігі;

ұйқас стилистикасы, күрделілігі;

сонылығы мен көркемдігі;

қысқалығы мен түсініктілігі.

1. **«Сурет» номинациясы.**

Кез-келген материалда орындалған суреттер (ватман, қатырма, кенеп және тағы басқа) және кез-келген техникамен (май, акварель, тушь, түрлі-түсті қарындаштар, борлар және тағы басқа) салынады. Байқауға ұсынылған жұмыстар JPEG немесе BMP форматында фотоға түсіріліп, электронды түрде ұсынылады. Графикалық файлдың көлемі 5 мегабайттан аспауы тиіс.

Байқау жұмыстары Paint, Adobe Photoshop және т.б графикалық редакторларда орындалады. Байқауға JPEG форматта электронды нұсқада жұмыстар жіберіледі.

**Барлық номинациялар бойынша тақырыптар**: 9 мамыр - Жеңіс күні, Ешкім де, ештеңе де ұмытылмайды, Ел қорғаған батырлар.

**Байқау жұмыстарын бағалау өлшемдері:**

байқаудың тақырыбына және номинациясына сәйкестігі;

жұмыстың сапалы және шебер орындалуы;

ойдың түпнұсқалығы;

жұмыстың көркемдік деңгейі;

шығармашылық деңгейдің автордың жас ерекшелігіне сәйкестігі;

тақырыптың шығармашылық ойы және толық ашылуы.

12. Байқауда бір қатысушы бір немесе бірнеше номинацияға қатыса алады. Әр қатысушыдан әр номинацияға бір жұмыс қабылданады. Әр номинацияға жеке жұмыс ретінде жеке ақша төленеді.

13. Байқау жұмысының титул парағында келесілер көрсетіледі:

облысы, аудан (қала), ауылы;

білім беру ұйымының аталуы;

байқау және номинациясының аталуы;

автордың аты-жөні;

қатысушының жасы;

e-mail, байланыс құралдары;

жетекшісінің аты-жөні.

14. Бөгде адамдардың материалдарын және Интернет желісінен алынған материалдарды пайдалануға тыйым салынады. Байқау жұмыстары бұрын басқа сайтта жарияланбаған болуы тиіс.

1. **Байқауды қорытындылау**

15. Байқаудың қорытындысы бойынша қазылар алқасы жеңімпаздарды анықтайды.

16. Байқау жеңімпаздары I, II, III дәрежелердегі дипломдармен марапатталады, орын алмаған қатысушыларға сертификат беріледі.

Байқау жеңімпаздарына дипломдардың, қатысушыларға сертификаттардың, жеңімпаздардың жетекшілеріне алғыс хаттардың электронды нұсқалары [www.ziyatker.org](http://www.ziyatker.org) сайтында мына сілтеме бойынша <http://www.rumsdokz.org/25> жүктеп алу мүмкіндігімен орналастырылады. Анықтама телефоны: +7 (7172) 64-27-23 («Жақындарыма хат» байқауы).

Дипломдарды, сертификаттарды, алғыс хаттардды жүктеп алудың нұсқасы: www.ziyatker.org → Басты бет → Қашықтықтан өткізілетін Республикалық интернет-байқаулар → «Жақындарыма хат» байқауы → әрі қарай).

**Ережеге қосымша**

Қашықтықтан өткізілетін Республикалық интернет байқауына қатысу өтінімі

|  |  |  |  |  |  |
| --- | --- | --- | --- | --- | --- |
| Қатысушының аты-жөні, тегі | Жасы | Облыс, қала, аудан, ауыл, білім беру ұйымының атауы, сыныбы, курсы | Байқаудың, номинацияның, жұмыстың атауы | Жетекшінің аты-жөні, тегі (толық), егер бар болса, жұмыс орны мен қызметі | Жетекшінің байланыс мәліметі (ұялы телефоны, эл. адресі) |
| 1 | 2 | 3 | 4 | 5 | 6 |